सत्तारूढ़ पार्टी ने जलपाईगुड़ी, दक्षिण दिनाजपुर, मुर्शिदाबाद, दक्षिण 24 परगना, उत्तर 24 परगना, हुगली, पूर्व मिदनापुर, पश्चिम मिदनापुर, पूर्व वर्धमान और पश्चिम वर्धमान जिलों में सूपड़ा साफ कर दिया है। कल सुबह आठ बजे शुरू हुई वोटों की गिनती अब भी जारी है। अच्छे प्रदर्शन से उत्साहित तृणमूल कांग्रेस ने कहा कि इन नतीजों से अगले लोकसभा चुनाव के मद्देनजर पार्टी मजबूत होगी क्योंकि आम चुनाव से पहले पंचायत चुनाव राज्य में हुआ आखिरी चुनाव हैं। वहीं भाजपा ने कहा कि पंचायत चुनाव, जिनमें पार्टी सत्तारूढ तृणमूल कांग्रेस के मुख्य विपक्षी के रूप में उभरी है, वह पार्टी का मनोबल बढ़ाएगा।